જામનગરના જાણીતા એડવોકેટ કિરીટભાઈ જોષીને ગઈ તા.ર૮ની રાત્રે તેમની ઓફિસની નીચેના ભાગમાં જ બાઈક પર ધસી આવેલા બે શખ્સોએ છરીના ઘા ઝીંકી નિપજાવેલી હત્યાના કેસની તપાસ રાજ્યના મુખ્ય પોલીસ અધિકારી શિવાનંદ ઝાએ જામનગરના જિલ્લા પોલીસવડા પી.બી. સેજુળને સોંપ્યા પછી તપાસમાં સાથે જોડાયેલી અમદાવાદ ક્રાઈમ બ્રાંચની ટૂકડીએ સોમવારે મુંબઈથી સાયમન લુઈસ દેવીનંદન તથા અજય મોહનપ્રકાશ મહેતા નામના બે શખ્સોને અટકાયતમાં લઈ કરેલી પૂછપરછમાં આ શખ્સોએ એડવોકેટ કિરીટ જોષીની હત્યા માટે ભૂ-માફિયા જયેશ પટેલ પાસેથી રૃા.પ૦ લાખમાં સોપારી ઉઠાવ્યાની કબૂલાત આપી હતી જેના પગલે બન્ને આરોપીઓને અમદાવાદ ક્રાઈમ બ્રાંચના જેસીપી સમક્ષ રજૂ કરાયા પછી પરમદિવસે રાત્રે તપાસનીશ એસપી પી.બી. સેજુળે બન્ને આરોપીઓનો કબજો સંભાળ્યો હતો.